1. **Vispārīgais mērķis** - nodrošināt skeitparka izbūvi (turpmāk- Darbi), pilsētas publiskās aktīvās atpūtas zonā, skeitparka izveidei paredzētajā vietā:
   1. Nodrošināt Skeitparka elementu izbūvi (konstrukciju izveide un novietošana) atbilstoši LVS EN 14974+AT.2010 (Skrituļošanas sporta būvju aprīkojums. Drošuma prasības un testēšanas metodes) standarta prasībām un saskaņā ar tehniskās specifikācijas pielikumā pievienotajām skeitparka vizualizācijām, konstrukciju izvietojumu skicēm un izmēriem;
   2. Pēc Darbu veikšanas iesniegt Pasūtītājam skeitparka izpilduzmērijumu.
2. **Skeitparka izveides termiņi:**
   1. Būvprojekta izstrāde - 10 (desmit) darba dienu laikā no līguma parakstīšanas dienas.
   2. Skeitparka izbūve - 4 (četru) mēneša laikā no Būvvaldes Paskaidrojuma raksta izsniegšanas dienas.
   3. Ja no Izpildītāja neatkarīgu apstākļu dēļ tiek kavēta dokumentācijas saskaņošana vai Darbu izpilde, Pasūtītājs var izskatīt iespēju par līgumā noteiktā Darbu izpildes termiņa pagarināšanu.
3. **Prasības skeitparka izbūvei**:
   1. Skeitparka specifikācija:
      1. Skeitparka aprīkojums novietojams sagatavotas līdzena laukuma pamata plātnes. Pamatu sagatavo Pasūtītājs
      2. Visu konstrukciju virsējā kārta tiek veidota ar kopējo biezumu ne mazāku kā 18 mm, ko veido 9 mm mitruma izturīgs finieris un virsējā kārta 9 mm tiek pārklāta ar SKATELITE, RAMPSHIELD, RAMPSHIELD PREMIUM, RHINOTOP vai kāds līdzvērtīgs uz epoksīda vai poliuretāna bāzes veidots specifisks skeitparku pārklājums.
   2. Virsējās kārtas tehniskā specifikācija:
      1. Laba noturība pret triecieniem un mehāniskiem bojājumiem;
      2. Īpaši ciets materiāls, lai varētu attīstīt maksimālu ātrumu;
      3. Nav toksisks;
      4. Nepūst, nesasalst;
      5. Uz tā neattīstās sēnītes, pelējums vai sporas;
      6. Noturīgs pret mitrumu un tvaiku;
      7. Viegli kopjams un apstrādājams;
      8. Speciāli skeitparkiem veidots virsmas pārklājums ar paaugstinātu nodilumizturību un pretslīdamību.
      9. Materiālam jābūt starptautiski atzītam rampu pārklājumam.
      10. Augšējā 9mm pārklājuma kārta tiek klāta 45° leņķī attiecībā pret konstrukcijas malām, 18mm kārta tiek klāta 90o leņķī attiecībā pret konstrukcijas malām un nosedz visu konstrukciju veidojot gludu virsmu;
      11. Horizontālo plakņu virsmas tiek veidotas no 18mm virsmas materiāla vienā kārtā, tādā veidā nodrošinot horizontālās plaknes maksimālo stingrību.
      12. Rampu ribas tiek veidotas no mitrumizturīga laminēta finiera, to biezums ne mazāks kā 18mm;
      13. Rampu ribu solis 1500 mm;
      14. finiera klāja lāgas tiek balstītas rampu ribu iefrēzējumos;
      15. ribu profils un klāja lāgu balsta vietas tiek frēzētas uz CNC frēzmašīnām;
      16. finiera klāja brusu izmēri 45x95mm, brusas ēvelētas un impregnētas, brusu solis ne lielāks kā 250mm;
      17. slaidu un pusrampu caurules 50-60mm diametrā, tām visā garumā piemetināmas stiprinājum plāksnes 3x100mm, šuve Δ5 L=50mm, solis 200mm. Pusrampās caurules jāiestiprina. Tām jābūt bez spraugām slīdvirsmā;
      18. konstrukciju sastiprināšanai izmanto koka skrūves ar diametru vismaz 6mm un garumu 60-120mm;
      19. skrūvju galviņām jābūt iegremdētām virsējās kārtas virsmā;
      20. konstrukcijas sānos paredzēti ventilācijas caurumi;
      21. margām jābūt no ēvelēta koka brusām 45x95mm, 1000mm- 1200m augstumā, margas impregnētas un krāsotas.
      22. koka konstrukcijas sastiprināt ar būvkalumiem;
      23. metāla detaļas noklātas ar pretkorozijas grunti divās kārtās un nodilumizturīgu krāsu.
   3. Darbos pielietojamiem materiāliem jāatbilst LVS EN 14974+A1:2010 (Skrituļošanas sporta būvju aprīkojums. Drošuma prasības un testēšanas metodes) standarta prasībām;
   4. Izpildot iepirkumā minētos Darbus, jāievēro visas LR spēkā esošajos normatīvajos aktos noteiktās darba drošības, tehniskās, sanitārās, vides aizsardzības, ugunsdrošības, u.c. prasības, kas attiecas uz minēto darbu izpildi;
   5. Darbu laikā jānorobežo bīstamo teritoriju;
   6. Pirms izpildīto darbu nodošanas izpildītājam jāsakopj teritorija un jāorganizē būvgružu izvešana no darbu izpildes teritorijas;
   7. Garantija visiem izpildītajiem darbiem un konstrukcijas elementiem ne mazāka kā 36 kalendārie mēneši, Pretendentam pēc Darbu veikšanas jānodod Pasūtītāja pārstāvim garantiju apliecinošie dokumenti;
   8. Skeitparka konstrukciju un to elementu izmēri nedrīkst atšķirties no skeitparka vizualizācijas ar konstrukciju izvietojumu skicēm (Tehniskās specifikācijas pielikumā) vairāk par 5%.
4. **Skeitparka iekārtas:**
   1. **s**keitparka laukumā izvietojams sols (vismaz 2m, bez atzveltnes) tā, lai nav iespējams pārvietot;
   2. atkritumu urna, kas nostiprināta tā, lai nav iespējams pārvietot;
   3. Skeitparka iekšējās kārtības noteikumi – informatīva zīme, kas balstīta uz cinkota dzelzs staba, kas iebetonēts zemē.